ai4bharat/Pralekha huggingface dataset:
புவி அறிவியல் அமைச்சகம்
மத்திய அமைச்சர் டாக்டர் ஜிதேந்திர சிங் புது தில்லியில் புவி அறிவியல் அமைச்சகத்தின்  தன்னாட்சி நிறுவனங்களின்  முதல் ஒருங்கிணைந்த அமைப்பு கூட்டத்திற்குத் தலைமை ஏற்பு
மத்திய அறிவியல், தொழில்நுட்பம், புவி அறிவியல் துறை  இணையமைச்சர் டாக்டர் ஜிதேந்திர சிங் புது தில்லியில் இன்று புவி அறிவியல் அமைச்சகத்தின்  தன்னாட்சி நிறுவனங்களின்  முதல் ஒருங்கிணைந்த அமைப்பு கூட்டத்திற்குத் தலைமை தாங்கினார். இதுவரையில் தனித்தனியாக செயல்பட்ட அமைப்புகள் ஒருங்கிணைந்து, முழுமையாக அரசு அணுகுமுறையுடன் பணிபுரிய வேண்டும் என்றார்.
ஐந்து தன்னாட்சி அமைப்புகளான இந்திய வெப்ப மண்டல வானிலை ஆய்வு நிறுவனம் , பெருங்கடல் தகவல் சேவைகளுக்கான இந்திய தேசிய மையம் , புவி அறிவியல் ஆய்வுகளுக்கான தேசிய மையம் , துருவ மற்றும் பெருங்கடல் ஆராய்ச்சிக்கான தேசிய மையம்  மற்றும் தேசியப் பெருங்கடல் தொழில்நுட்பக் கழகம்  ஆகியவை புவி அறிவியல் அமைச்சகத்தின் கீழ் ஒரே அமைப்பாக இணைக்கப்பட்டுள்ளன.
பிரதமர் திரு நரேந்திர மோடியின் உத்தரவுக்கு இணங்க இதுவரையில் தனித்தனி அமைப்புகளாக செயல்பட்டு வந்த நிலையில் தற்போது ஒருங்கிணைக்கப்பட்டு அதிகபட்சமாக செயல்பட வேண்டும் என்ற நோக்கத்தில் இந்த நடவடிக்கை எடுக்கப்பட்டுள்ளது என்று டாக்டர் ஜிதேந்திர சிங் கூறினார்.
பிரதமர் திரு மோடிக்கு இயற்கையாகவே அறிவியலின் மீது ஆர்வம் இருப்பது மட்டுமல்லாமல், கடந்த 7-8 ஆண்டுகளில் அறிவியல் மற்றும் தொழில்நுட்பம் சார்ந்த முன் முயற்சிகள் மற்றும் திட்டங்களை ஆதரித்து, ஊக்குவிப்பதிலும் சிறந்து விளங்குகிறார் என்றார்.
டாக்டர் ஜிதேந்திர சிங் கூறுகையில், புவி அறிவியல் அமைச்சகம் "கடல் கண்காணிப்பு" என்ற கருத்தை ஒரு புதிய நிலைக்கு கொண்டு சென்றுள்ளது. அங்கு பாதுகாப்பு அமைப்புகளுடன் பயனுள்ள முக்கியத் தகவல்களை பகிர்ந்து கொள்ள விண்வெளி பயன்பாடுகளும் பயன்படுத்தப்படுகின்றன என்றார்.
ஓசன்சாட் 2022 நவம்பர் 26 ஆம் தேதி ஏவப்படும் என்றும் நாசா-இஸ்ரோ ரேடார் அமைப்பை நிறுவும் பணிகள் மேம்பட்ட நிலையில் இருப்பதாகவும் அமைச்சர் தெரிவித்தார். ஆளில்லா நீர்மூழ்கிக் கப்பலின் வடிவமைப்பு மற்றும் மேம்பாடு – மத்சியா 6000-ஐ டாக்டர் ஜிதேந்திர சிங் மதிப்பாய்வு செய்தார்.
தொலைதொடர்பு மற்றும் தகவல் தொழில்நுட்ப அமைச்சகம்
‘சஞ்சார் சாத்தி’ என்ற புதிய இணையதளத்தை மத்திய அமைச்சர் திரு அஷ்வினி வைஷ்ணவ் தொடங்கிவைத்தார்
தொலைத்தொடர்பு பயனாளிகளின் பாதுகாப்பு மற்றும் உத்தரவாதத்தை உறுதி செய்வதே, பிரதமர் திரு நரேந்திர மோடியின் டிஜிட்டல் இந்தியா தொலைநோக்குப் பார்வையின் முக்கிய அங்கம் என்பதால், அதனை நிறைவேற்றும் விதமாக மத்திய தொலைத்தொடர்பு, ரயில்வே, மின்னணுவியல் மற்றும் தகவல் தொழில்நுட்பத் துறை அமைச்சர் திரு அஷ்வினி வைஷ்ணவ் ‘சஞ்சார் சாத்தி’ என்ற புதிய இணையதளத்தை இன்று தொடங்கிவைத்தார். இந்த இணையதளம் தொலைந்து போன செல்போன்களைக் கண்டறியவும், போலி செல்ஃபோன்களை அடையாளம் காணவும் உதவும்.
விழாவில் பேசிய அமைச்சர், சில மாநிலங்களில், சோதனை முயற்சியாக சஞ்சார் சாத்தி இணையதளத்தை பயன்படுத்தியதன் மூலம் 40 லட்சம் போலி இணைப்புகள் கண்டறியப்பட்டு, அதிலிருந்து, 36 லட்சத்திற்கும் மேற்பட்ட இணைப்புகள் இதுவரை துண்டிக்கப்பட்டதாகத் தெரிவித்தார். மக்களை மையப்படுத்தி உருவாக்கப்பட்டுள்ள இந்த இணையதள சேவையை பயனாளிகள் பயன்படுத்திக்கொள்ளவேண்டும் என்றும் அவர் கேட்டுக்கொண்டுள்ளார். மத்திய அரசின் தொலைத்தொடர்பு வரைவு மசோதாவில் பயனாளிகளின் பாதுகாப்புக்கே முக்கியத்துவம் அளிக்கப்பட்டுள்ளதாகவும், இந்த இணையதள சேவை, செல்ஃபோன் சார்ந்த மோசடிகளைத் தடுக்கவும், செல்ஃபோன்களைத் தவறாக பயன்படுத்துவதைக் கண்டறியவும், வங்கி சேவை சார்ந்த மோசடிகளை அடையாளம் காணவும் உதவும் என்றும் தெரிவித்தார்.
சிஇஐஆர் என்ற தொழில்நுட்பத்தின் அடிப்படையில், உருவாக்கப்பட்டுள்ள இந்த சேவை மூலம் தொலைந்து போன அல்லது திருடப்பட்ட செல்ஃபோன்களை கண்டுபிடிப்பதற்கான முயற்சியை மேற்கொள்ள முடியும் என்றும் குறிப்பிட்டார். இந்த இணையதளத்தில் அளிக்கும் தகவல்கள் சரியாக இருந்தால் அடுத்த 24 மணி நேரத்தில் அவற்றை கண்காணித்து மீட்கும் பணியை மேற்கொள்ள வழிவகை செய்யப்பட்டுள்ளதாகவும் அமைச்சர் திரு அஷ்வினி வைஷ்ணவ் தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1924552
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கான்பூர் மெட்ரோ ரயில் திட்டத்தைப் பிரதமர் திரு.நரேந்திர மோடி இன்று தொடங்கி வைத்தார்
கான்பூர் மெட்ரோ ரயில் திட்டத்தைப் பிரதமர் திரு.நரேந்திர மோடி இன்று தொடங்கி வைத்தார். 9 கிலோ மீட்டர் தூரமுள்ள இந்த ரயில் திட்டம் ஐஐடி கான்பூரிலிருந்து மோதி ஜீல் வரையிலானது. கான்பூர் மெட்ரோ ரயில் திட்டத்தின் மொத்த நீளம் 32 கிலோ மீட்டர். இதில் 2 வழித்தடங்கள் 13 கிலோ மீட்டர் தூரத்திற்கு சுரங்கப்பாதையில் செல்வதாகும். இது ரூ.11,000 கோடி செலவில் கட்டப்பட்டுள்ளது. முதல் வழித்தடத்தில் 21 ரயில் நிலையங்களும், இரண்டாவது வழித்தடத்தில் 8 ரயில் நிலையங்களும் உள்ளன.
இன்று தொடங்கி வைக்கப்பட்ட 9 கிலோ மீட்டர் நீள மெட்ரோ ரயில் திட்டம் கான்பூர் – மோதி ஜீல் இடையே 9 நிலையங்களைக் கொண்டுள்ளது. இந்த திட்டத்திற்கான கட்டுமானப் பணிகள் உத்தரப்பிரதேச முதலமைச்சரால் 15.11.2019 அன்று தொடங்கப்பட்டன. கொவிட்டின் இரண்டாவது அலை இருந்தபோதும் இதன் கட்டுமானப் பணிகள் அனைத்துத் தடைகளையும், சவால்களையும் கடந்து துரிதமாக நடைபெற்றன. கட்டுமானம், சமிக்ஞை முறை, ரயில் பாதை, மின் தூக்கிகள், நகரும் படிக்கட்டு, மின்சாரப் பாதைப் பணி போன்றவை இரண்டு ஆண்டு காலத்திற்குள்ளாகவே முடிக்கும் திறமையை உ.பி. எம்.ஆர்.சி. பெற்றிருந்தது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785815
நிதி அமைச்சகம்
மத்திய நிதியமைச்சகம் 2017-18 நிதியாண்டின் நான்காவது காலாண்டிற்கு அதாவது ஜனவரி-மார்ச் 2018-க்கு கடன் மேலாண்மை காலாண்டு அறிக்கையை வெளியிட்டுள்ளது
மத்திய நிதியமைச்சகம் 2017-18 நிதியாண்டின் நான்காவது காலாண்டிற்கு அதாவது ஜனவரி-மார்ச் 2018-க்கு கடன் மேலாண்மை காலாண்டு அறிக்கையை வெளியிட்டுள்ளது.
மத்திய அரசின் நிதியமைச்சகத்தின் பொருளாதார விவகாரங்கள் துறையும் பட்ஜெட் பிரிவு 2010-11 ஏப்ரல்-ஜூன் முதலாவது காலாண்டிலிருந்து பொதுக்கடன் மேலாண்மைப் பிரிவு   கடன் மேலாண்மை தொடர்பாக காலாண்டு அறிக்கையைத் தொடர்ந்து வெளியிட்டு வருகிறது.
2018 நிதியாண்டின் நான்காவது காலாண்டின்போது மத்திய அரசு ரூ.67,000 கோடி மதிப்பிற்கு தேதியிடப்பட்ட பத்திரங்களை வெளியிட்டது. 2018 நிதியாண்டின் 3-ஆவது காலாண்டில் ரூ.1,64,000 கோடிக்கு தேதியிடப்பட்ட பத்திரங்கள் வெளியிடப்பட்டன. இதன்படி, இவ்வாறு மொத்த பங்குகள் வெளியீட்டின் மதிப்பு ரூ.5,88,000 கோடியாக உள்ளது. பொருளாதாரத்தில் கடன் நிலைமை 2018 பிப்ரவரி – மார்ச் காலத்தில் பற்றாக்குறை அளவிலேயே இருந்தது. இருப்பினும், 2018 நிதியாண்டின் 4-ஆவது காலாண்டில் மத்திய அரசின் ரொக்கப்பண நிலைமை போதுமானதாக இருந்தது. எனவே, இந்திய ரிசர்வ் வங்கியிடமிருந்து பங்கு பத்திரங்கள் வாயிலாக கடன் கோரும் நிலைமை ஏற்படவில்லை.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பேருந்துகளில் மாற்றுத் திறனாளிகள் எளிதில் பயன்படுத்தும் வகையிலான அம்சங்கள் குறித்த போக்குவரத்து அமைச்சக அறிவிக்கை
பேருந்துகளில் மாற்றுத் திறனாளிகள் எளிதில் பயன்படுத்தும் வகையில், மத்திய மோட்டார் வாகன விதிகளில் திருத்தம் கொண்டு வருவது தொடர்பான அறிவிக்கையை, மத்திய சாலை போக்குவரத்து மற்றும் நெடுஞ்சாலைத் துறை வெளியிட்டுள்ளது. மாற்றுத் திறனாளிகளுக்கு முன்னுரிமை இருக்கைகள், அடையாளங்கள், அவர்களது கைத்தடி உள்ளிட்ட உபகரணங்களை பாதுகாப்பாக வைப்பது, கைப்பிடிகள் அமைப்பது, முன்னுரிமை இருக்கைகளை அவர்களின் வசதிக்கேற்ப மாற்றிக் கொள்ளும் ஏற்பாடுகளை பொருத்துதல், சக்கர நாற்காலிகளுக்கான ஏற்பாடுகள் ஆகிய வசதிகளை ஏற்படுத்த இந்த சட்டத் திருத்தம் வகை செய்கிறது. மாற்றுத் திறனாளிகள், நடக்கும் திறன் குறைந்த பயணியர் ஆகியோருக்கான இந்த வசதிகள் உள்ளனவா இல்லையா என்பது பற்றி பேருந்துகளின் தகுதி ஆய்வின்போது உறுதி செய்யப்படும்.
2020 மார்ச் 1-ஆம் தேதி முதல் இந்தச் சட்டத் திருத்தம் அமலுக்கு வரும்.
மத்திய மோட்டார் வாகன விதிகள் 1989-ல் கொண்டுவரப்படவுள்ள திருத்தப்பட்ட வரைவு விதிகள் 2019 ஜுலை 24-ஆம் தேதியிட்ட அறிவிக்கை எண் ஜி.எஸ்.ஆர். 523-ல் வெளியிடப்பட்டுள்ளது. திருத்தப்பட்ட விதிகளால் பாதிக்கப்பட்டவர்கள் தெரிவித்த எதிர்ப்புகள், ஆலோசனைகள் ஆகியவை குறித்து, உரிய வகையில் பரிசீலனை செய்தபின், இந்த அறிவிக்கை வெளியிடப்பட்டுள்ளது.
<><><><><>
(Visitor Counter : 116
பாதுகாப்பு அமைச்சகம்
இந்திய-பிரெஞ்சு கூட்டு விமானப் பயிற்சி கருடா-VII ஜோத்பூர் விமானப்படைத்தளத்தில் நிறைவு
ஜோத்பூரில் உள்ள விமானப்படைத்தளத்தில் நடைபெற்று வந்த இந்திய விமானப் படை  மற்றும் பிரெஞ்சு வான் மற்றும் விண்வெளிப் படை  ஆகிவற்றின்
7-வது கூட்டு விமானப் பயிற்சி 'கருடா-VII ' இன்று  நிறைவடைந்தது.
பிரெஞ்சு வான் மற்றும் விண்வெளிப் படையின் ரபேல் போர் விமானம் மற்றும் ஏ-330 பல்திறன் டேங்கர் போக்குவரத்து அம்சங்களுடன் கூடிய விமானம் போன்றவைகள் இந்தக்கூட்டுப் பயிற்சியில் பங்கேற்றது, இந்திய விமானப்படை சார்பாக சுகோய்-30, ரபேல், தேஜாஸ் மற்றும் ஜாகுவார் போர் விமானங்கள் கலந்து கொண்டன.
ஜாகுவார் போர் விமானம், இராணுவ மி-17 ரக ஹெலிகாப்டர்கள் மற்றும் புதிதாக விமானப்படையில் சேர்க்கப்பட்டுள்ள 'பிரசந்தா' போன்றவைகள் இந்திய விமானப்படையின் பங்களிப்புகள் ஆகும்.
கருடா-VII பயிற்சியானது, இருநாட்டு விமானப் படைகளுக்கும் தொழில்முறையிலான தொடர்பை ஏற்படுத்தவும், செயல்பாட்டுத்திறன் மற்றும் அனுபவங்களைப் பகிர்ந்து கொள்வதற்கான வாய்ப்பையும் வழங்கியது. இந்தப் பயிற்சியின் விளைவாக இருநாட்டு விமானப்படை வீரர்களும் வான்வெளிப்போர் நடவடிக்கைகளின் நுட்பங்களை ஆராய்ந்து, அனுபவங்களைப் பகிர்ந்து கொண்டனர். மேலும் இந்த பயிற்சியானது இரு நாட்டு விமானப்படை வீரர்களுக்கு இடையேயான கலாச்சார பரிமாற்றத்திற்கான சூழ்நிலையையும் ஏற்படுத்தியது.
அறிவியல் மற்றும் தொழில்நுட்பத்துறை
கொவிட்-19 தடுப்பூசி மேம்பாட்டை துரிதப்படுத்த கொவிட்-சுரக்ஷா திட்டத்துக்கு 3ம் கட்டமாக ரூ.900 கோடி நிதியுதவி- மத்திய அரசு அறிவிப்பு
இந்திய கொவிட்-19 தடுப்பூசி மேம்பாட்டு திட்டமான கொவிட் சுரக்ஷா திட்டத்துக்கு 3-வது முறையாக ரூ.900 கோடி நிதியுதிவியை மத்திய அரசு அறிவித்துள்ளது. இந்திய கொவிட்-19 தடுப்பூசி ஆராய்ச்சி மற்றும் மேம்பாட்டுக்காக, உயிரி தொழில்நுட்ப துறைக்கு இந்த நிதி வழங்கப்படும்.
கொவிட் தடுப்பூசி தயாரிப்பை விரைவுபடுத்துவதற்கு தேவையான நிதியை கொவிட் -19 தடுப்பூசி மேம்பாட்டு திட்டம் வழங்கும். இந்த நிதி, தற்போது இறுதிகட்டத்தை எட்டியுள்ள 5 முதல் 6 தடுப்பூசிகள் விரைவாக உரிமம் பெற்று, சந்தைக்கு வருவதை உறுதி செய்வதற்கு உதவும். இதன் மூலம் கொவிட் பாதிப்பு மேலும் பரவாமல் தடுக்கப்படும்.
கொவிட் தடுப்பூசிகளின் பரிசோதனை கட்டங்களை விரைவுபடுத்துவதும், தற்போதுள்ள தடுப்பூசி ஆய்வு மையங்களை வலுப்படுத்துவதும் இந்த நிதியுதவியின் முக்கியமான நோக்கங்கள்.
கொவிட் சுரக்ஷா திட்டத்தின் முதல் கட்டத்துக்கு 12 மாதங்களுக்கு ரூ.900 கோடி ஒதுக்கப்பட்டுள்ளது.
இதுவரை 10 தடுப்பூசி தயாரிப்பு திட்டங்களுக்கு, உயிரி தொழில்நுட்ப துறை நிதியளிக்கிறது. இவற்றில் ரஷ்ய தடுப்பூசி ஸ்புட்னிக்-வி உட்பட 5 தடுப்பூசிகள் மனித பரிசோதனை கட்டத்தில் உள்ளன. மற்ற 3 தடுப்பூசிகள் மனித பரிசோதனைக்கு செல்ல தயார் நிலையில் உள்ளன.
இது குறித்து அறிவியல் தொழில்நுட்ப அமைச்சகத்தின் உயிரி தொழில்நுட்ப துறை செயலாளர் டாக்டர் ரேணு ஸ்வரூப் கூறுகையில், ‘‘ கொவிட் -19 தடுப்பூசியை உள்நாட்டில் மலிவான விலையில் தயாரிக்கும் எங்களின் முயற்சிதான் கொவிட் சுரக்ஷா திட்டம். இது தற்சார்பு இந்தியா திட்டத்தை நிறைவேற்றும். தடுப்பூசி தயாரிப்பில் இந்தியா தனது பலத்தை நிருபித்துள்ளது. இந்த தேசிய கொவிட் தடுப்பூசி திட்டம், நம் நாட்டுக்கு மட்டும் அல்லாமல் உலகத்துக்கே குறைந்தவிலை தடுப்பூசியை வழங்கும்’’ என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1676998
பாதுகாப்பு அமைச்சகம்
ராணுவத் தலைமை தளபதி எகிப்து பயணம்
ராணுவத் தலைமை தளபதி ஜெனரல் மனோஜ் பாண்டே, மே 16 முதல் 17 வரையிலான எகிப்து பயணத்தைத் தொடங்கியுள்ளார். தமது பயணத்தின் போது அந்நாட்டின் மூத்த ராணுவ தலைவர்களை சந்திக்கும் அவர், இந்திய- எகிப்து பாதுகாப்பு உறவுகளை மேலும் வலுப்படுத்துவதற்கான விஷயங்கள் பற்றி ஆலோசிப்பார். எகிப்து நாட்டின் பல்வேறு ஆயுதப்படை வளாகங்களுக்கு நேரில் செல்லவிருக்கும் ஜெனரல் மனோஜ் பாண்டே, பரஸ்பர நலன் பயக்கும் துறைகளில் கருத்துக்களைக் பரிமாறிக் கொள்வார்.
எகிப்து நாட்டின் ஆயுதப் படைகளின் தலைவர்கள், பாதுகாப்பு மற்றும் ராணுவ உற்பத்தித் துறை அமைச்சர் உள்ளிட்டோருடன் ராணுவாட தலைமை தளபதி கலந்துரையாடுவார். எகிப்திய ஆயுதப்படை செயல்பாட்டு ஆணையத்தின் தலைவருடன் விரிவான ஆலோசனைகளிலும் அவர் ஈடுபடுவார்.
ராணுவத் தலைமை தளபதியின் எகிப்து பயணம், இரு ராணுவப் படைகளுக்கு இடையேயான இருதரப்பு உறவை மேலும் வலுப்படுத்துவதுடன், இரு நாடுகளுக்கு இடையே உள்ள கேந்திர பிரச்சனைகளில் நெருங்கிய ஒருங்கிணைப்பு மற்றும் ஒத்துழைப்பிற்கான உந்துசக்தியாகவும் அமையும்.
குடியரசுத் துணைத் தலைவர் செயலகம்
சமூகத்தில் ஆன்மிக மனநிலையை வளர்க்க குடியரசு துணைத்தலைவர் அழைப்பு விடுத்துள்ளார்; ஆன்மிகம் இல்லாத வாழ்க்கை நிறைவு பெறாது என்று அவர் கூறியுள்ளார்
தேசத்திலிருந்து முறையற்ற தன்மையையும், நீதியற்ற நடத்தையையும் எதிர்மறை போக்கையும் களைவதற்கு தனிநபர்கள், குடும்பங்கள் மற்றும் சமூகத்தில் ஆன்மிக மனநிலையை வளர்ப்பதன் அவசியத்தை குடியரசு துணைத்தலைவர் திரு ஜக்தீப் தன்கர் வலியுறுத்தியுள்ளார். ஆன்மிகம் இல்லாத வாழ்க்கை நிறைவு பெறாது என்றும் அவர் கூறியுள்ளார்.
ராஜஸ்தானின் மவுண்ட் அபுவில் உள்ள பிரம்ம குமாரிகளின் உலகத் தலைமையகத்தில் “வலுவான, வளமான, பொன்னான இந்தியாவை நோக்கி” என்ற மையப் பொருளில் ஏற்பாடு செய்யப்பட்டிருந்த பிரம்ம குமாரிகளின் 85-வது ஆண்டு மற்றும் தீபாவளி கொண்டாட்டத்தில் இன்று உரையாற்றிய குடியரசு துணைத்தலைவர் இதனைத் தெரிவித்தார். ஆன்மீகம் இல்லாமல் வாழ்க்கை நிறைவடையாது என்று கருத்துத் தெரிவித்த திரு தன்கர், ஆன்மிகத்தை கடைபிடிக்காவிட்டால் உலகம் முழுவதும் தற்போது நடைமுறையாகிவிட்ட தொழில்நுட்ப மாற்றம் மக்களின் வாழ்க்கையில் பெரும் தாக்கத்தை ஏற்படுத்தும் என்றார்.
நமது கல்வியில் ஆன்மிகம் என்பது இன்றியமையாத பகுதி என்றும் இது ஒரு நபரை முழுமையான மனிதன் ஆக்குகிறது என்றும் அவர் குறிப்பிட்டார். உலகம் முழுமையும் ஆன்மிகத்தையும், நற்சிந்தனையையும் பரப்பி வரும் பிரம்ம குமாரிகளை அவர் பாராட்டினார்.
இந்திய நாகரீக மாண்புகளை வலியுறுத்தும் புதிய கல்விக் கொள்கையை புகழ்ந்துரைத்த அவர், சரியான கல்வி, சரியான சிந்தனை, சரியான ஞானம் மட்டுமே தமது தேசத்தை ஆற்றல் மிக்கதாக மாற்றும் என்றார்.
பருவநிலை மாற்றத்தை முறியடிக்க இருபது லட்சம் மரக்கன்றுகள் நட்டதற்காக பிரம்ம குமாரிகளை பாராட்டிய குடியரசு துணைத்தலைவர், இந்த அமைப்பு ஈடுஇணையற்றது என்றும் மனித குலத்திற்கு மட்டுமின்றி, இந்த புவிக்கோளத்தில் உள்ள அனைத்து உயிரினங்களுக்கும் ஆதரவு காட்டுகிறது என்றும் கூறினார்.
ராஜஸ்தான் மாநில வனம் மற்றும் சுற்றுச்சூழல் துறை இணை அமைச்சர் திரு சுக்ராம் பிஷ்ணோய், பிரம்ம குமாரிகள் அமைப்பின் கூடுதல் தலைவர் ராஜயோகினி பி கே ஜெயன் பென் உள்ளிட்டோர் கலந்து கொண்டனர்.
இந்த நிகழ்ச்சிக்குப் பின் டாக்டர் சுதேஷ் தன்கருடன் ராஜஸ்தானில் உள்ள தில்வாரா ஆலயம் மற்றும் நாத் துவாரா ஆலயத்தில் குடியரசு துணைத்தலைவர் வழிபாடு செய்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1870820
-----
SMB/GEE/ANAND/SHA
(Visitor Counter : 106
சுகாதாரம் மற்றும் குடும்ப நலத்துறை அமைச்சகம்
மருத்துவ அறிவியலில் தேசிய தேர்வுகள் வாரியத்தின் 21-வது பட்டமளிப்பு விழாவிற்கு மத்திய சுகாதார அமைச்சர் திரு மன்சுக் மாண்டவியா தலைமை தாங்கினார்
புதுதில்லியில் உள்ள டாக்டர் அம்பேத்கர் சர்வதேச மையத்தில் இன்று நடைபெற்ற மருத்துவ அறிவியலில் தேசிய தேர்வுகள் வாரியத்தின் 21-வது பட்டமளிப்பு விழாவிற்கு மத்திய சுகாதார அமைச்சர் திரு மன்சுக் மாண்டவியா காணொலி வாயிலாக தலைமை தாங்கினார். இந்த நிகழ்வில் டாக்டர் பாரதி பிரவீன் பவார் கௌரவ விருந்தினராக கலந்து கொண்டார். தேசிய வாரியத்தின் டிப்ளமா, தேசிய வாரியத்தின் டாக்டர் பட்டம், தேசிய வாரியத்தின் முதுநிலை ஆய்வாளர் பட்டம் என்ற பெயர்களில் 17,467 பேருக்கு சிறப்பு மருத்துவர்கள் பன்னோக்கு சிறப்பு மருத்துவர்கள் பட்டங்கள் வழங்கப்பட்டன. இந்த பட்டமளிப்பு விழாவில் மிகச்சிறந்த பணியாற்றியமைக்காக 210 டாக்டர்களுக்கு கௌரவத்திற்குரிய விருதுகள் வழங்கப்பட்டன. 21-வது பட்டமளிப்பு விழாவில் தலைமை உரை ஆற்றிய மத்திய அமைச்சர், புதிய இந்தியாவை உருவாக்குவதில் மருத்துவர்களுக்கு முக்கிய பங்கு இருப்பதாகவும், அவர்களின் உண்மையான உறுதிப்பாடும், அர்ப்பணிப்பும் இதனை சாத்தியமாக்கும் என்றும் கூறினார்.
எளிதில் கிடைக்கவல்ல, குறைந்த செலவிலான நட்பு ரீதியிலான சுகாதார கவனிப்பு என்ற நடைமுறையை நோக்கி நாடு முன்னேறி கொண்டிருப்பதாக இந்த நிகழ்ச்சியில் பேசிய டாக்டர் மன்சுக் மாண்டவியா தெரிவித்தார். ஆரோக்கியமான, கூடுதல் வளமான இந்தியா என்ற நமது இலக்கை எட்டுவதற்கு அனைவருக்கும் சேவை செய்ய நாம் முயற்சித்து வருகிறோம். பல்வேறு வகைகளில் நமது முன்னேற்றம் குறிப்பிடத்தக்கவகையில் உள்ள போதும் முன்னெப்போதையும் விட இப்போது இந்தியா ஆரோக்கியமாக உள்ளது. அனைவருக்கும் சுகாதாரம் என்ற பிரதமரின் கனவை நனவாக்க நீண்டதூரம் நாம் செல்லவேண்டியுள்ளது என்று அவர் கூறினார். மருத்துவ ரீதியில் ஆய்வு செய்யாமல், தற்போதைய சிகிச்சை முறைகளை விட, புதிய சிகிச்சை முறைகள் சிறந்தவை என்று நாம் முடிவு செய்ய இயலாது. எனவே மருத்துவ ரீதியிலான ஆராய்ச்சியில் கவனம் செலுத்துவது அவசியம் ஆகும் என்று அவர் தெரிவித்தார்.
பட்டமளிப்பு விழாவில் பேராசிரியர்களையும், ஊழியர்களையும், மாணவர்களையும், அவர்களின் பெற்றோர்களையும் மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் பாராட்டி பேசினார். பெருமைமிக்க மருத்துவ தொழிலில் ஈடுபடவிருக்கும் மருத்துவர்கள், இப்போதிலிருந்து கடவுளின் மிகவும் மதிப்புமிகு படைப்பை நீங்கள் கையாளவிருக்கிறீர்கள். அந்த சமயத்தில் தொழில்முறை ரீதியாகவும், மனிதாபிமான ரீதியாகவும் செயல்பட வேண்டும் என்று அவர் கேட்டுக்கொண்டார். உங்களின் கூட்டான முயற்சி காரணமாக இந்தியாவை இந்த நூற்றாண்டின் உலகளாவிய சுகாதார மையமாக மாற்ற முடியும் என்றும் அவர் கூறினார்.
இந்த விழாவில் மத்திய சுகாதாரத்துறை செயலாளர் திரு ராஜேஷ் பூஷன், அப்போலோ மருத்துவமனைகள் குழுமத்தின் இருதய அறுவை சிகிச்சை நிபுணர் டாக்டர் எம் ஆர் கிரிநாத், மருத்துவ அறிவியலில் தேசிய தேர்வுகள் வாரியத்தின் தலைவர் டாக்டர் அபிஜித் சேத் இதன் கௌரவ செயல் இயக்குனர் டாக்டர் மீனு பாஜ்பாய் உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1835502
பாதுகாப்பு அமைச்சகம்
ஆயுதங்கள் இயக்குநரகத்தின் முதல் தலைமை இயக்குநராக திரு இ ஆர் ஷேக் பொறுப்பேற்றார்
ஆயுதங்கள் இயக்குநரகத்தின்  முதல் தலைமை இயக்குநராக திரு இ ஆர் ஷேக் பொறுப்பேற்றார். இது ஆயுத தொழிற்சாலை வாரியத்தின் மாற்று அமைப்பாகும்
1984-ம் ஆண்டை சேர்ந்த இந்திய ஆயுதக் தொழிற்சாலை சேவை  அதிகாரியான திரு ஷேக், நவீனமயமாக்கலின் முன்னோடியாக இருந்தார். குறிப்பாக, வரன்கான் ஆயுதக் தொழிற்சாலையில் சிறிய ஆயுத வெடிமருந்து தயாரிப்பதற்கான நவீன உற்பத்தி அமைப்பை நிறுவுவதற்கு அவர் பங்காற்றியுள்ளார்.
துணை தலைமை இயக்குநர் - புரொப்பலென்டுகள் மற்றும் வெடிபொருட்கள் - ஆக பணியாற்றிய அவர், உற்பத்தித் திறன், தரம் மற்றும் பாதுகாப்பை மேம்படுத்த வழிவகுத்த பல ஆலை நவீனமயமாக்கல் திட்டங்களை மேற்பார்வையிட்டார். பீரங்கி வெடிமருந்துகளுக்கான பை-மாடுலர் சார்ஜ் சிஸ்டத்தின்  வெற்றிகரமான உள்நாட்டு உருவாக்கத்திற்கும் அவர் தலைமை தாங்கினார்.
கான்பூர் ஐஐடியில் பட்டம் பெற்ற திரு ஷேக், பல்வேறு ஆயுத தொழிற்சாலைகளில் பணியாற்றியுள்ளார். இடார்சியில் உள்ள ஆயுத தொழிற்சாலையின் பொது மேலாளராகவும் அவர் பணியாற்றினார். ஆயுத தொழிற்சாலை வாரியம் மற்றும் பாதுகாப்பு அமைச்சகத்தின் பிரதிநிதியாக வெளிநாடுகளுக்கு அவர் பலமுறை சென்றுள்ளார். அவரது முன்மாதிரியான சேவைகளை அங்கீகரிக்கும் வகையில், 2020-ம் ஆண்டு ஆயுத் ரத்னா விருது அவருக்கு வழங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759695
பிரதமர் அலுவலகம்
இலங்கை நிதியமைச்சர் திரு பசில் ராஜபக்சே பிரதமர் திரு. நரேந்திர மோடியைச் சந்தித்தார்
அதிகாரப்பூர்வ பயணமாக புதுதில்லி வந்த இலங்கை நிதி அமைச்சர் திரு பசில் ராஜபக்சே பிரதமர் திரு நரேந்திர மோடியை சந்தித்தார்.
இருதரப்பு பொருளாதார ஒத்துழைப்பை அதிகரிக்க இருநாடுகளும் எடுத்து வரும் முன் முயற்சிகள் குறித்து பிரதமருக்கு ராஜபக்சே விளக்கியதுடன், இலங்கையின் பொருளாதாரத்திற்காக இந்தியா அளித்து வரும் ஆதரவுக்கு நன்றியைத் தெரிவித்தார்.
இந்தியாவின் ‘முதலில் அண்டை நாடு’ என்னும் கொள்கையில் இலங்கை முக்கிய இடத்தில் உள்ளதாக பிரதமர் தெரிவித்தார். இலங்கை மக்களுடன் நட்புறவை இந்தியா தொடரும் என்றும் அவர் உறுதியளித்தார்.
விண்வெளித்துறை
உயர்தரமான, மலிவு விலை முகக்கவசம் பாபா அணு ஆராய்ச்சி மையத்தில் உருவாக்கம்: டாக்டர்ஜித்தேந்திரசிங்
உயர்தர, மலிவு விலை முகக்கவசம், அணுசக்தித் துறையுடன் இணைக்கப்பட்டுள்ள மும்பை பாபா அணு ஆராய்ச்சி மையத்தில்  உருவாக்கப்பட்டுள்ளது. ஹெபா வடிகட்டியைப் பயன்படுத்தி இந்த முகக்கவசம் தயாரிக்கப்பட்டது. இதன் விலை மலிவாக இருக்கும் என எதிர்பார்க்கப்படுகிறது.
அணுசக்தித் துறையின் கடந்த ஓராண்டு சாதனைகளைத் தெரிவித்த, வடகிழக்கு மண்டல மேம்பாடுத்துறை, பிரதமர் அலுவலகம், மத்தியப்பணியாளர், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித்துறை மத்திய இணையமைச்சர்  டாக்டர்.ஜித்தேந்திரசிங், முகக்கவசம் பற்றியும் தெரிவித்தார்.
அணுசக்தித் துறையின் கடந்த ஓராண்டு கால முக்கிய நடவடிக்கைகளையும், செயல்பாடுகளையும் குறிப்பிட்ட டாக்டர்.ஜித்தேந்திரசிங், கோவிட்-19 தொற்று நேரத்தில், விஞ்ஞானிகள் சமூகத்துக்கு உதவ முன்வந்ததைப் பாராட்டினார். அதிகத்தரம் வாய்ந்த முகக்கவசத்தை உருவாக்கியதோடு, தனிநபர்பாதுகாப்பு உடைகளை தொடர்ச்சியான கதிரியக்கம் மூலம் சுத்தப்படுத்தி மீண்டும் பயன்படுத்துவதற்கான நெறிமுறைகளையும் அணுசக்தி விஞ்ஞானிகள் உருவாக்கியுள்ளனர் என அவர் தெரிவித்தார். இந்த நிலையான செயல்பாட்டு நெறிமுறைகள்  மத்திய சுகாதார மற்றும் குடும்பநலத்தறை அமைச்சகத்தின் பரிசீலனையில் உள்ளது எனவும் அவர் தெரிவித்தார்.
(Visitor Counter : 194
சுகாதாரம் மற்றும் குடும்ப நலத்துறை அமைச்சகம்
46வது நாள் : தினசரி குணமடைவோர் எண்ணிக்கை அதிகரிப்பு
கடந்த ஒன்றரை மாதமாக, தினசரி கொரோனா பாதிப்பை விட, குணமடைந்தோர் எண்ணிக்கை அதிகமாக உள்ளது. மேலும், தொடர்ந்து 11-வது நாளாக, தினசரி தொற்று பாதிப்பு எண்ணிக்கை 50,000-க்கு கீழ் உள்ளது.
கடந்த 24 மணி நேரத்தில் 44,739 பேர் குணமடைந்துள்ளனர். ஆனால் புதிதாக 38,617 பேருக்கு தொற்று பாதிப்பு ஏற்பட்டுள்ளது. இதன் மூலம் சிகிச்சை பெறுபவர்களின் எண்ணிக்கை 6,122 குறைந்து தற்போது 4,46,805 ஆக உள்ளது. கொவிட் மொத்த பாதிப்பில் இது 5.01 சதவீதம்.
குணமடைவோர் வீதம் இன்று 93.52 சதவீதமாக உள்ளது. குணமடைந்தோர் மொத்த எண்ணிக்கை 83,35,109 ஆக அதிகரித்துள்ளது.
கடந்த 24 மணி நேரத்தில் 474 பேர் உயிரிழந்துள்ளனர். இவர்களில் 78.9 சதவீதம் பேர் 10 மாநிலங்களையும், யூனியன் பிரதேசங்களையும் சேர்ந்தவர்கள்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1673680
பிரதமர் அலுவலகம்
ஆப்கானிஸ்தானில் நடைபெற்ற தீவிரவாத தாக்குதலுக்கு பிரதமர் கண்டனம்
ஆப்கானிஸ்தானில் நேற்று நடைபெற்ற தீவிரவாத தாக்குதலுக்கு பிரதமர் திரு. நரேந்திர மோடி கண்டனம் தெரிவித்துள்ளார்.
“நேற்று ஆப்கானிஸ்தானில் நடைபெற்ற தீவிரவாத தாக்குதலை நாங்கள் வன்மையாக கண்டிக்கிறோம். இது ஆப்கானிஸ்தானின் பன்முக கலாச்சாரத்தின் மீது நடத்தப்பட்ட தாக்குதல். இந்த தாக்குதலில் உயிர் இழந்தவர்கள் குடும்பத்தினருக்கு எனது ஆழ்ந்த அனுதாபங்கள். மேலும், காயமடைந்தவர்கள் விரைவில் குணமடைய நான் பிரார்த்தனை செய்கிறேன். இந்த துயர நேரத்தில் ஆப்கானிஸ்தான் அரசுக்கு தேவையான அனைத்து உதவிகளையும் செய்ய இந்தியா தயாராக உள்ளது”, என்று அவர் கூறினார்.
(Visitor Counter : 103
கலாசாரத்துறை அமைச்சகம்
2019, 2020, 2021 ஆகிய ஆண்டுகளுக்கு உஸ்தாத் பிஸ்மில்லா கான் யுவ புரஸ்கார் வழங்க இந்தியாவின் 102 கலைஞர்களை சங்கீத நாடக அகாடமி தெரிவுசெய்துள்ளது
புதுதில்லியில் நவம்பர் 6 முதல் 8 வரை நடைபெற்ற, இசை, நடனம், நாடகம் ஆகியவற்றுக்கான தேசிய அகாடமியான சங்கீத நாடக அகாடமியின் பொதுச்சபை கூட்டத்தின்போது, நிகழ்த்துக் கலைகளில் சிறந்து விளங்கும் இந்தியாவின் 102 கலைஞர்கள், 2019, 2020, 2021 ஆகிய ஆண்டுகளுக்கு உஸ்தாத் பிஸ்மில்லா கான் யுவ புரஸ்கார்  வழங்க தெரிவுசெய்யப்பட்டனர்.
உஸ்தாத் பிஸ்மில்லா கான் யுவ புரஸ்கார் என்பது 40 வயதுக்கு உட்பட்ட கலைஞர்களுக்கு வழங்கப்படுகிறது. வாய்ப்பாட்டு , புல்லாங்குழல், சித்தார், மிருதங்கம் மற்றும் இதர பாரம்பரிய இசைக்கருவிகளில் சிறப்பான திறமையை வெளிப்படுத்தியோருக்கு இந்த விருதுகள் வழங்கப்படுகின்றன.
இந்த விருது ரூ.25,000 ரொக்கப் பரிசைக் கொண்டது. சங்கீத நாடக அகாடமியின் தலைவரால் சிறப்பு விழா ஒன்றில் இந்த விருதுகள் வழங்கப்படும்.
விருது பெறுவோரின் விவரங்களை இந்த இணையதளத்தில் காணலாம்: https://static.pib.gov.in/WriteReadData/specificdocs/documents/2022/nov/doc20221125136601.pdf
சிறப்பு சேவைகள் மற்றும் கட்டுரைகள்
சென்னை ஆவடியில் உள்ள போர் வாகன ஆராய்ச்சி மற்றும் மேம்பாட்டு நிறுவனத்தில் பள்ளி, கல்லூரி மாணவர்களுக்கான கண்காட்சி
பாதுகாப்பு ஆராய்ச்சி மற்றும் மேம்பாட்டு நிறுவனத்தின் கீழ் ஆவடியில் உள்ள ஆய்வகமான போர் வாகன ஆராய்ச்சி மற்றும் மேம்பாட்டு நிறுவனம்  சுதந்திரத்தின் அமிர்தப் பெருவிழா  இயக்கத்தையொட்டி தனது முதன்மைத் தயாரிப்புகளை  பள்ளி மற்றும் கல்லூரி மாணவர்களுக்குக் காட்சிப்படுத்துவதற்காக 2023 ஜூலை 21 முதல் 23 வரை மூன்று நாள் கண்காட்சிக்கு ஏற்பாடு செய்துள்ளது.
தொடக்க நிகழ்வுக்குத் தலைமை வகித்த கூடுதல் இயக்குநர்  டாக்டர் வி.பாலமுருகன், பாதுகாப்புச்சூழல் அமைப்பில் தன்னிறைவு அடைவதில் டி.ஆர்.டி.ஓ பங்களிப்பின் முக்கியத்துவம் குறித்துப் பேசினார். கூடுதல் இயக்குநரும்  இணைத் தலைவருமான  திரு.டி.பன்னீர்செல்வம் பேசுகையில், திட்டத்தின் நோக்கத்தை விளக்கி, அறிவியல் மற்றும் தொழில்நுட்பத் துறையில் தங்கள் யோசனைகள் மற்றும் பங்களிப்புடன் மாணவர்கள் உருவாக வேண்டும் என்று வலியுறுத்தினார். இந்நிகழ்ச்சியில் கூடுதல் இயக்குநர்  மற்றும் தலைவர்  திரு.ஜே.ராஜேஷ் குமார் சிறப்புரையாற்றினார். இளம் திறமையாளர்களை வளர்ப்பதற்கு டி.ஆர்.டி.ஓ-வில் உள்ள பல்வேறு வாய்ப்புகள் குறித்து அவர் விளக்கினார்.திரு. சி.வி.ஆர்.டி.இ. நிறுவனத்தின் சிறந்த விஞ்ஞானியும், இயக்குனருமான திரு வி.பாலமுருகன் இந்த நிகழ்ச்சியில் பங்கேற்று உரையாற்றினார்.
சி.வி.ஆர்.டி.இ / டி.ஆர்.டி.ஓ ஆகியவற்றின் மூத்த விஞ்ஞானிகளின் சொற்பொழிவுடன் கூடிய வீடியோ காட்சி அர்ஜுன் அரங்கில் ஒளிபரப்பப்பட்டது. பல்வேறு பள்ளிகள் / கல்லூரிகளைச் சேர்ந்த மாணவர்கள் இந்த நிகழ்வில் ஆர்வத்துடன் பங்கேற்று சி.வி.ஆர்.டி.இ விஞ்ஞானிகள் / தொழில்நுட்ப ஊழியர்களுடன் கலந்துரையாடல்களை நடத்தினர்.
ஜல்சக்தி அமைச்சகம்
நீடித்த வளர்ச்சிக்காக ஆற்றுப்படுகைகள், நீர்த்தேக்க படிவுகளில் ஒருங்கிணைந்த மேலாண்மை குறித்த தேசிய பயிலரங்கு
நீடித்த வளர்ச்சிக்காக ஆற்றுப்படுகைகள், நீர்த்தேக்க படிவுகளில் ஒருங்கிணைந்த மேலாண்மை குறித்த தேசிய பயிலரங்கை புதுதில்லியில் உள்ள இந்திய சர்வதேச மையத்தில் மத்திய நீர்வள அமைச்சகத்தின் கீழ் உள்ள மத்திய நீர் ஆணையம் இன்று  ஏற்பாடு செய்திருந்தது. இதனை நீர்வளத்துறைச் செயலாளர் திரு பங்கஜ் குமார் தொடங்கிவைத்தார். பல்வேறு அமைச்சகங்களின் 200-க்கும் மேற்பட்ட பிரதிநிதிகள் இதில் கலந்து கொண்டனர்.
நீர்த்தேக்கங்களில் உள்ள வண்டல் படிமங்களைக் கட்டுப்படுத்துவதற்கு குறுகிய மற்றும் நீண்டகாலத்திட்டங்களை தயார் செய்து படிப்படியாக அமல்படுத்த வேண்டும் என்று இக்கருத்தரங்கில் ஒப்புக்கொள்ளப்பட்டது.